Uso e transformación da enerxía

- Uso e transformación da enerxía
- 1 - Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Enerxía
    - 2.1.1 Formas da enerxía
    - 2.1.2 Fontes da enerxía
    - 2.1.3 Unidades da enerxía
    - 2.1.4 Conservación da enerxía
  - 2.2 Enerxía mecánica
    - 2.2.1 Enerxía cinética
    - 2.2.2 Enerxía potencial gravitacional
    - 2.2.3 Enerxía mecánica
  - 2.3 Traballo
    - 2.3.1 Conservación da enerxía mecánica
  - 2.4 Potencia
  - 2.5 Función de proporcionalidade inversa
  - 2.6 Lectura
- 3. Resumo de contidos
- 4. Actividades complementarias
- 5. Exercicios de autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 6. Glosario

  A | Asíntota | Liña recta á que se aproxima unha curva sen chegar a tocala nunca.
  | Asteroide | Corpo rochoso menor que un planeta e maior que un meteorito, que orbita arredor do Sol principalmente entre as órbitas de Marte e Xúpiter.

  C | Cabalo de vapor (CV) | Unidade de potencia, equivalente a 735,5 watts.
  Combustible fósil | Os combustibles fósiles son o petróleo, o carbón e o gas natural.
  Conservación da enerxía | A enerxía total consérvase constante en todos os procesos.
  Constante de proporcionalidade | Na función inversa de tipo y = k/x, k é a contante de proporcionalidade. Representa o valor constante do produto de todas as parellas de valores x.y
  Coseno | Nun triángulo rectángulo, o coseno dun ángulo é o cociente do cateto adxacente entre a hipotenusa. O valor do coseno dun ángulo é un número abranguido entre -1 e +1. O coseno de 0º vale 1, o coseno de 90º vale 0 e o coseno de 180º vale -1.

  E | Elasticidade | Propiedade dos corpos sólidos consistente en recuperar a súa forma e tamaño iniciais cando se deixa de facer forza sobre eles. Entanto están deformados pola acción dunha forza acumulan enerxía potencial elástica.
  Enerxía cinética | É a enerxía que teñen os corpos por estaren en movemento. Calcúlase coa expresión
  Enerxía mecánica | É a suma das enerxías cinética e potencial dun corpo.
  Enerxía potencial | É a enerxía que ten un corpo debido á súa posición nun campo gravitacional. Tamén hai enerxía potencial elástica e eléctrica.

  F | Fisión nuclear | Reacción que consiste na ruptura dun núcleo grande en dous menores, con liberación de gran cantidade de enerxía en forma de calor. Nas centrais eléctricas nucleares úsase o isótopo de uranio 235 ().
  Fontes de enerxía | Recursos naturais que empegamos para obteren enerxía a partir deles.
  Fotovoltaico | Proceso no que a enerxía da luz é transformada en enerxía eléctrica.
  Fusión nuclear | Reacción na que dous núcleos atómicos pequenos chocan e quedan unidos formando un núcleo maior, con liberación de enerxía en forma de calor. Este tipo de reaccións son as que ocorren no interior das estrelas, como o Sol.

  G | Hidrocarburos | Moléculas orgánicas formadas exclusivamente por átomos de hidróxeno (H) e de carbono (C).

  H | Hipérbole | É unha das curvas planas coñecidas co nome de cónicas. A hipérbole prodúcese no corte dun plano paralelo ás xeneratrices do dobre cono.

  I | Isótopos | Dous ou máis núcleos son isótopos entre si cando teñen o mesmo número atómico (número de protóns) e diferente número másico (diferente número de neutróns). Exemplo:

  J | Joule (J) | Unidade de traballo. Equivale ao produto dun newton por un metro: 1 J = 1 N. m

  M | Marea negra | Vertedura masiva de petróleo no mar.

  N | Non renovables | Dise das enerxías que se consumen a un ritmo moito maior do que a natureza é capaz de producir.
  NOx | Denominación xenérica dos óxidos de nitróxeno que se emiten á atmosfera nas combustións.

  P | Potencia | Traballo feito na unidade de tempo; mídese en watts (W) ou en cabalos de vapor (CV). Calcúlase dividindo o traballo realizado entre tempo.

  R | Renovables | Dise das enerxías que se poden consumir a un ritmo igual ou menor do que a natureza é capaz de producir.

  S | Sustentable | “Que se pode soster”. Aplícase ao consumo de materiais e enerxía de forma que non ocasione o seu esgotamento a longo prazo.

  T | Traballo | Produto da forza polo espazo percorrido polo corpo. Se a forza e a dirección de movemento forman un ángulo, hai que multiplicar tamén polo coseno de dito ángulo. O traballo mídese en joules (J) no Sistema Internacional.

  W | Watt (W) | Unidade de potencia. Equivale ao traballo dun joule feito nun segundo: 1 W = 1 J/s.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »