A Terra en continua evolución

- A Terra en continua evolución
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de actividades
  - 2.1 Procesos xeolóxicos externos
    - 2.1.1 A enerxía do Sol
    - 2.1.2 Axentes xeolóxicos externos
    - 2.1.3 Procesos xeolóxicos externos
  - 2.2 Procesos xeolóxicos internos
    - 2.2.1 A enerxía do interior da Terra
    - 2.2.2 Estrutura da Terra
    - 2.2.3 Axentes xeolóxicos internos
    - 2.2.4 Procesos xeolóxicos internos. Dinámica litosférica
  - 2.3 O ciclo das rochas
  - 2.4 Os seres vivos e a paisaxe
    - 2.4.1 Os ecosistemas e as interaccións neles
    - 2.4.2 Relacións tróficas nos ecosistemas
  - 2.5 As especies cambian no tempo: evolución
    - 2.5.1 Os fósiles
    - 2.5.2 Probas da evolución
    - 2.5.3 Teorías evolucionistas
- 3. Resumo de contidos
- 4. Actividades complementarias
- 5. Exercicios de autoavaliación
- 6. Glosario
- 7. Bibliografía e recursos
  - 7.1 Sobre ecoloxía
  - 7.2 Sobre evolución
- 8. Documentación para imprimir

« Anterior | Seguinte »

# 4. Actividades complementarias

S26. Observe o debuxo e complete a seguinte táboa de formas de relevo das augas mariñas en relación cos axentes xeolóxicos e cos procesos externos

Forma | Axente(s) responsable(s) | Proceso predominante | Formas de relevo das augas mariñas
Frecha | Espazos (1): JXUwMDE5JXUwMDM0JXUwMDEyJXUwMDA2JXUwMDEyJXUwMDUzJXUwMDRkJXUwMDBjJXUwMDEzJXUwMDFiJXUwMDk4JXUwMDkwJXUwMDEy | Espazos (2): JXUwMDBiJXUwMDM2JXUwMDAxJXUwMDBkJXUwMDA0JXUwMDA4JXUwMDBiJXUwMDFhJXUwMDE1JXUwMDAyJXUwMDBhJXUwMDlhJXUwMDlk |
Duna | Espazos (3): JXUwMDBlJXUwMDMzJXUwMDBiJXUwMDFhJXUwMDFi | Espazos (4): JXUwMDBiJXUwMDM2JXUwMDAxJXUwMDBkJXUwMDA0JXUwMDA4JXUwMDBiJXUwMDFhJXUwMDE1JXUwMDAyJXUwMDBhJXUwMDlhJXUwMDlk
Plataforma de abrasión | Espazos (5): JXUwMDE5JXUwMDM0JXUwMDEyJXUwMDA2JXUwMDEyJXUwMDUzJXUwMDRkJXUwMDBjJXUwMDEzJXUwMDFiJXUwMDk4JXUwMDkwJXUwMDEy | Espazos (6): JXUwMDFkJXUwMDM3JXUwMDFkJXUwMDFjJXUwMDFhJXUwMDlhJXUwMDlk
Marisma | Espazos (7): JXUwMDE5JXUwMDM0JXUwMDEyJXUwMDA2JXUwMDEyJXUwMDUzJXUwMDQzJXUwMDBjJXUwMDAxJXUwMDFhJXUwMDFkJXUwMDA3JXUwMDBiJXUwMDBiJXUwMDFhJXUwMDE1JXUwMDA4JXUwMDFhJXUwMDUzJXUwMDQ1JXUwMDQ1JXUwMDRkJXUwMDBjJXUwMDEzJXUwMDFiJXUwMDk4JXUwMDkwJXUwMDEy | Espazos (8): JXUwMDBiJXUwMDM2JXUwMDAxJXUwMDBkJXUwMDA0JXUwMDA4JXUwMDBiJXUwMDFhJXUwMDE1JXUwMDAyJXUwMDBhJXUwMDlhJXUwMDlk

Habilitar JavaScript

Forma | Axente(s) responsable(s) | Proceso predominante | Formas de relevo das augas mariñas
Frecha | Augas mariñas | Sedimentación |
Duna | Vento | Sedimentación
Plataforma de abrasión | Augas mariñas | Erosión
Marisma | Augas continentais e mariñas | Sedimentación

S27. Como será o efecto dun incendio no monte sobre o solo do lugar?

### Retroalimentación

- - Ao eliminar a vexetación desaparecen as especies que dependen dela para a súa alimentación, así como os descompoñedores que viven no solo. Por outra banda, ao desaparecer a vexetación, as chuvias, que poidan acontecer, van arrastrar o solo, favorecendo os efectos da erosión e impedindo que se asenten novos seres vivos.

S28. Onde será máis probable atopar un solo moi evolucionado, na aba dunha montaña ou nun val? Razoe a resposta.

### Retroalimentación

- - Nun val, ao ter menos pendente.

S29. Complete a imaxe cos termos da dereita.

S30. Cal é a orixe da calor interna da Terra?

### Retroalimentación

- - A calor residual da orixe da Terra, así como a desintegración de elementos radioactivos.

S31. Póñalles nome ás partes do volcán do debuxo.

S32. A illa de Surtsey (Islandia) xurdiu do mar en novembro de 1963 por causa dunha erupción volcánica submarina que se prolongou durante cinco anos. Cal é a orixe desta illa?

### Retroalimentación

- - Islandia atópase nun límite de placas, concretamente nun bordo construtivo. A súa orixe é a actividade volcánica dunha dorsal por riba do nivel do mar.

S33. Que probas presentou Wegener para concluír que os continentes están en continuo movemento? Son aceptadas na actualidade?

### Retroalimentación

- - Probas xeográficas, petrolóxicas e estruturais, paleontolóxicas.
  - Todas estas probas son aceptadas na actualidade.

S34. Explique o que ten lugar no seguinte esquema, e indique un exemplo.

### Retroalimentación

- - Corresponde á converxencia de dous bordos de placa oceánicos. A placa que está máis arredada do continente subduce baixo a outra placa, orixinando unha fosa oceánica no bordo de placa e arquipélagos volcánicos en forma de arco, polo ascenso de magmas, e un plano inclinado de focos sísmicos, plano de Benioff. Ocorre ao confluír a placa pacífica baixo a filipina.

S35. Lea seguinte texto e conteste:

Nunha charca o fitoplancto sérvelles de alimento ao zooplancto e aos copépodos, e á súa vez ambos (zooplancto e copépodos) son comidos polos peixes, que tamén se alimentan de pulgas de auga; estas comen algas, alimento que utilizan os caracois

### Retroalimentación

- Trátase dunha rede trófica por incluír varias cadeas tróficas relacionadas.

- Afectaría a todos os seres vivos da anterior rede, diminuiría o número de peixes ao ter menos fonte de alimento que van substituír alimentándose de máis pulgas de auga e zooplancto, o que repercutiría sobre o fitoplancto, as algas e os caracois.

S36. Por que se di que o fluxo de enerxía é lineal e o fluxo de materia é cíclico.

### Retroalimentación

- - A enerxía transfírese dun nivel trófico a outro, pero hai una perda de enerxía ao medio en forma de calor, que non se pode volver utilizar. Por iso se di que a enerxía flúe, entanto que a materia se transfire dun nivel trófico ao seguinte, e ao morrer a materia orgánica deste vai ser transformada polos descompoñedores en substancias asimilables polos produtores, circulando de novo.

S37. Na película Waterworld, Costner é un individuo que vive nunha futura Terra totalmente acuática e que posúe branquias. Como o explicara un lamarckista?

### Retroalimentación

- - Un lamarkista explicaríao dicindo que, nunha Terra acuática, a necesidade de respirar baixo a auga fixo que apareceran as branquias.

S38. Desde un punto de vista evolutivo, as mutacións (cambios no ADN) son prexudiciais ou beneficiosas para os organismos? E para a especie?

### Retroalimentación

- - A maioría das mutacións son prexudiciais para os organismos, pero desde un punto de vista evolutivo van ser beneficiosas para a especie. Ao ser unha fonte de variabilidade, aqueles individuos con mutacións que achegan un beneficio nun determinado medio terán máis posibilidades de sobrevivir. Daquela dise que están máis adaptados a ese medio. Os organismos que as portan, ao reproducírense, vanlle transmitir estes caracteres herdables á súa descendencia, o que permite a evolución da especie.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »