Uso e transformación da enerxía

- Uso e transformación da enerxía
- 1 - Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Enerxía
    - 2.1.1 Formas da enerxía
    - 2.1.2 Fontes da enerxía
    - 2.1.3 Unidades da enerxía
    - 2.1.4 Conservación da enerxía
  - 2.2 Enerxía mecánica
    - 2.2.1 Enerxía cinética
    - 2.2.2 Enerxía potencial gravitacional
    - 2.2.3 Enerxía mecánica
  - 2.3 Traballo
    - 2.3.1 Conservación da enerxía mecánica
  - 2.4 Potencia
  - 2.5 Función de proporcionalidade inversa
  - 2.6 Lectura
- 3. Resumo de contidos
- 4. Actividades complementarias
- 5. Exercicios de autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.2.2 Enerxía potencial gravitacional

Xa sabemos que o planeta Terra atrae todos os corpos cara ao seu centro (cara a abaixo, dicimos habitualmente). Para cambiar a posición dun corpo desde o chan ata outro punto máis alto, precísase enerxía. Pois ben, cando o corpo finalmente está nesa posición elevada ten enerxía potencial gravitacional, aínda que estea en repouso. Así, a auga dun depósito que está a 3 m de altura ten enerxía potencial; se a deixamos caer enriba das palas dunha turbina pode producir electricidade: a enerxía potencial gravitacional transfórmase en enerxía eléctrica, daquela a auga tiña enerxía!

A enerxía potencial gravitacional é, en xeral, a enerxía que ten un corpo debida á súa posición nun campo gravitacional (terrestre ou calquera outro). Tamén a partir do traballo demóstrase que a fórmula para calcular a enerxía potencial gravitacional é

Deducimos que esta enerxía é directamente proporcional á masa do corpo e á altura en que estea situado.

### Actividade resolta

Calcule a enerxía potencial dun bloque de pedra de 500 kg que está enriba dunha trabe a 4 m de altura.

  Solución | Ep = m.g.h = 500 kg. 9,8 N/kg. 4 m = 19 600 J

Actividades propostas

S11 Un operario levanta un balde con 10 kg de pintura ata unha altura de 12 m. Canta enerxía potencial ten a pintura cando está arriba? De onde saíu esa enerxía?

### Retroalimentación

Da enerxía química acumulada nas células musculares do operario.

S12. Un corpo A ten o dobre de masa e está ao dobre de altura que outro corpo B. Cantas veces máis enerxía potencial ten o corpo A que o B?

### Retroalimentación

O corpo A ten catro veces máis enerxía potencial gravitacional que o corpo B.

S13. Dous corpos coa mesma masa están á mesma altura, un na Terra e outro en Marte. Teñen a mesma enerxía potencial os dous? Explíqueo.

Licencia por ireth12 en Flirk

### Retroalimentación

Non, porque en Marte a gravidade é menor que na Terra.

S14. Unha nave espacial móvese moi lonxe da Terra. Ten enerxía cinética? Ten enerxía potencial gravitacional?

### Retroalimentación

Enerxía cinética si que ten, pero enerxía potencial gravitacional non ten, porque a gravidade é practicamente nula cando estamos moi lonxe da Terra.

S15. Calcule canto aumenta a enerxía potencial dunha persoa de 65 kg cando sobe desde o terceiro piso dun edificio ata o sétimo. A altura entre cada dous pisos é 2,75m

### Retroalimentación

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »