Estatística e probabilidade

- Estatística e probabilidade
- 1 - Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Estatística
    - 2.1.1 Utilidade da estatística
    - 2.1.2 Poboación e mostra
    - 2.1.3 Colleita de datos
    - 2.1.4 Confección dunha táboa: frecuencias e significado
    - 2.1.5 Construción de gráficas axeitadas a cada caso
    - 2.1.6 Parámetros estatísticos. Cálculo e significado
  - 2.2 Probabilidade
    - 2.2.1 Experimento aleatorio
    - 2.2.2 Definición e propiedades
    - 2.2.3 Lei de Laplace para o cálculo da probabilidade
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1. Solucións das actividades propostas
  - 6.2. Solucións das actividades complementarias
  - 6.3. Solucións exercicos de autoavaliación
- 7. Bibliografía e recursos
- 7. Documentación para imprimir

« Anterior | Seguinte »

# 2.1.1 Utilidade da estatística

Na actualidade a estatística enténdese como un método na toma de decisións, de aí a importancia en multitude de estudos científicos de todas as ramas do saber:

- Como decidir se un novo produto comercial terá éxito?

- Inflúe o IPC na taxa de desemprego?

- Que diría un sociólogo sobre a intención do voto, despois de analizar unha enquisa?

- A partir dun estudo sobre o crecemento da poboación dun pais, poderá un experto en xeografía humana calcular a poboación do ano 2050?

- Cales serán as necesidades escolares dun país para os próximos cinco anos?

Moitas destas preguntas teñen a súa resposta grazas á estatística, xa que a través de procedementos de inferencia estatística se pode responder ás cuestións formuladas cunha marxe de erro prefixado.

### Divisións da estatística

- Estatística descritiva ou dedutiva: trata do reconto, a ordenación e a clasificación dos datos obtidos das observacións. Constrúense táboas e represéntanse en gráficos, que permiten simplificar en grande medida a complexidade dos datos que interveñen na distribución. A partir dos datos obtéñense os parámetros estatísticos que caracterizan a distribución. Esta parte da estatística limitase a realizar deducións directamente a partir dos datos e os parámetros obtidos.

- Estatística inferencial ou indutiva: formula e resolve o problema de establecer previsións e deducións xerais sobre unha poboación a partir resultados obtidos dunha mostra. Utiliza resultados obtidos mediante a estatística descritiva e apóiase fortemente no cálculo de probabilidades.

Actividade proposta

Quérese facer unha enquisa para estudar as afeccións da xente nova á lectura. Diga, xustificadamente cales das preguntas seguintes lle parecen razoables e cales non:

a.- Di cale son as túas lecturas preferidas

b.- Dos xéneros literarios seguintes, sinala os qu eliches máis dunha hora o último mes

- Novela
- Historia
- Poesía
- Teatro
- Filosofía
- Biografía
- Cómic

c.- Les xornais? Se é asi, de que tipo?

d.- A cal ou cals das seguintes publicacións periódicas dedicas máis de dúas horas semanais:

- Xornais de actualidade política
- Xornais de novas deportivas
- Revistas de contidos científico
- Revistas do corazón
- Outros (indíquese cales)

Actividade proposta

S1. Realice unha pequena investigación para saber o que é o INE e a que de dedica

### Retroalimentación

- A través da páxina www.ine.es, poderá comprobar que o INE, é o Instituto nacional de Estatística e atopará a que se dedica.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »