A Terra en continua evolución

- A Terra en continua evolución
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de actividades
  - 2.1 Procesos xeolóxicos externos
    - 2.1.1 A enerxía do Sol
    - 2.1.2 Axentes xeolóxicos externos
    - 2.1.3 Procesos xeolóxicos externos
  - 2.2 Procesos xeolóxicos internos
    - 2.2.1 A enerxía do interior da Terra
    - 2.2.2 Estrutura da Terra
    - 2.2.3 Axentes xeolóxicos internos
    - 2.2.4 Procesos xeolóxicos internos. Dinámica litosférica
  - 2.3 O ciclo das rochas
  - 2.4 Os seres vivos e a paisaxe
    - 2.4.1 Os ecosistemas e as interaccións neles
    - 2.4.2 Relacións tróficas nos ecosistemas
  - 2.5 As especies cambian no tempo: evolución
    - 2.5.1 Os fósiles
    - 2.5.2 Probas da evolución
    - 2.5.3 Teorías evolucionistas
- 3. Resumo de contidos
- 4. Actividades complementarias
- 5. Exercicios de autoavaliación
- 6. Glosario
- 7. Bibliografía e recursos
  - 7.1 Sobre ecoloxía
  - 7.2 Sobre evolución
- 8. Documentación para imprimir

« Anterior | Seguinte »

# 2.4.1 Os ecosistemas e as interaccións neles

### Ecosistema

Un ecosistema está formado por unha comunidade de seres vivos (biocenose) e polo medio físico onde viven (biótopo), ademais inclúe as relacións entre todos eles.

- Biocenose. A biocenose está formada por todos os seres vivos de diferentes especies que viven nunha zona ao mesmo tempo e en interacción.
- Biótopo. É o espazo físico natural ocupado pola biocenose xunto cos factores fisicoquímicos ou abióticos (humidade, contido en osíxeno, salinidade, temperatura, etc) que son característicos do medio.

### Interaccións nos ecosistemas

- Entre o biótopo e a biocenose:

– Os factores abióticos inflúen sobre os seres vivos ata o punto de condicionaren a súa presenza nunha zona. As especies adáptanse ao medio como resultado dun proceso evolutivo.

– A biocenose inflúe localmente sobre os factores abióticos do biótopo e, considerando que en realidade a Terra enteira funciona como un único ecosistema, poden participar en cambios ambientais que afectan a nivel global. Por exemplo, a atmosfera sufriu alteracións na súa composición debido basicamente á acción dos seres vivos. Hoxe en día sabemos cos gases invernadoiro das actividades humanas están a provocar un cambio climático.

- Entre os seres vivos da comunidade:

– Intraespecíficas: establecidas entre organismos da mesma especie, como as de competición ou as de cooperación (familias, sociedades, etc.).

– Interespecíficas: establecidas entre organismos de distintas especies, como a depredación, o mutualismo, a simbiose ou o parasitismo. Un caso especial de relación interespecífica é a relación trófica.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »