Máquinas e proxectos técnicos

- Máquinas e proxectos técnicos
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Tipos de mecanismos
    - 2.1.1 Mecanismos simples de transmisión
    - 2.1.2 Mecanismos complexos de transmisión
    - 2.1.3 Mecanismos de transformación
    - 2.1.4 Mecanismos de variación da velocidade. Cálculo da relación de transmisión
  - 2.2 As máquinas simples en aparellos de uso cotián
  - 2.3 Deseño de maquetas de máquinas e mecanismos de transmisión e transformación de movementos
  - 2.4 Motores térmicos e eléctricos
    - 2.4.1 Motores térmicos
    - 2.4.2 Motores eléctricos
  - 2.5 Desenvolvemento de proxectos técnicos
  - 2.6 Xeitos de organización do traballo na empresa. Produción en serie
    - 2.6.1 As empresas
    - 2.6.2 A produción de bens
    - 2.6.3 Sistemas de control de calidade na fabricación de produtos industriais
  - 2.7 Normalización nos produtos industriais
    - 2.7.1 ﻿Normalización e certificación
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionario
  - 6.1. Solucións das actividades propostas
  - 6.2. Solucións das actividades complementarias
  - 6.3. Solucións dos exercicios de autoavaliación
- 7 . Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.1.4 Mecanismos de variación da velocidade. Cálculo da relación de transmisión

Ademais de transmitir forzas e movementos, os mecanismos permiten variar a velocidade deses movementos.

Se dúas poleas con correa (ou ben dúas rodas de fricción, onde as rodas contactan directamente) son do mesmo diámetro, xirarán á mesma velocidade. Pero ao combinarmos poleas de distinto diámetro, podemos modificar a súa velocidade de xiro, e a forza que cómpre aplicar para que xiren. O efecto depende da relación de transmisión.

Relación de transmisión

Relación de transmisión
É o cociente entre o diámetro da polea conducida (PC) e o diámetro da polea motriz (PM) , pero, como o diámetro das poleas inflúe no número de voltas que dan, podemos definir a relación de transmisión deste xeito: Relación de transmisión (i) é o cociente entre o número de voltas que dá a polea motriz (nM) e o número de voltas que dá a polea conducida (nC). i = nM / nC |

Segundo o valor da relación de transmisión, os sistemas de poleas clasifícanse en:

- Sistema multiplicador da velocidade. Cando a polea conducida é de menor diámetro e xira a máis velocidade a forza que se obtén nela (R) é menor que a que se exerce sobre a polea motriz (F) e, daquela, a relación de transmisión é menor que a unidade.
- Sistema redutor da velocidade. Cando a polea conducida é de maior diámetro e xira a menos velocidade a forza que se obtén nela (R) é maior que a que se exerce sobre a polea motriz (F) e, daquela, a relación de transmisión é maior que a unidade.

No caso dun sistema de engrenaxes, a relación de transmisión e, xa que logo, as velocidades, veñen determinadas polo número de dentes das rodas dentadas. O sistema será multiplicador cando nM > nC e, por tanto, a engrenaxe conducida xira a máis velocidade, e será redutor cando nC > nM e, por conseguinte, a engrenaxe conducida xira a menos velocidade.

### Actividade resolta

Imaxine que está pedaleando nunha bicicleta de montaña:

Que efecto terá o cambio, no prato dianteiro, a un de maior diámetro? | Aumentará a velocidade pois nM > nC
Cal será o efecto, no prato traseiro, ao cambialo por un máis pequeno? | Aumentará a velocidade pois nM > nC

En caso de subir por unha pendente pronunciada, que combinación de pratos é a máis axeitada? Xustifique a resposta. | Buscarase un sistema redutor da velocidade que obtén unha maior forza na resistencia. A combinación máis axeitada alcanzarase cando o tamaño dos pratos dianteiro e traseiro sexa similar, polo que o prato dianteiro debe de ser o de menor tamaño e prato traseiro o de maior tamaño.

###

S11. Calcule a relación de transmisión dun sistema de poleas con correa sabendo que a roda motriz ten 150 mm de diámetro e a roda conducida 200 mm. Trátase dun sistema multiplicador ou redutor?

### Retroalimentación

i = nM / nC

i = 150 / 200 = 0,75 ou sexa a relación de transmisión é de 3:4.

É un sistema redutor da velocidade.

S12. A roda motriz dun sistema de engrenaxes ten 36 dentes e xira a 200 rpm (revolucións por minuto), entanto que a roda conducida ten 144 dentes. Calcule a relación de transmisión do sistema e a velocidade de xiro da roda conducida. Trátase dun sistema multiplicador ou redutor?

### Retroalimentación

i = nM / nC

i = 36 / 144 =0,25 ou sexa a relación de transmisión é de 1:4

É un sistema redutor da velocidade.

Como a roda motriz xira a 200 rpm a roda conducida xirará a 200 / 4 =50 rpm

S13. Clasifique os seguintes operadores mecánicos segundo o seu tipo (de transmisión, de transformación e de variación da velocidade): engrenaxe, polea fixa, parafuso, panca, piñón-cremalleira e poleas con correa.

### Retroalimentación

Engrenaxe | Mecanismo simple de transmisión circular |  | Panca | Mecanismo simple de transmisión lineal
Polea fixa | Mecanismo complexo de transmisión lineal | Piñón - cremalleira | Mecanismo de transformación
Parafuso | Mecanismo simple de transmisión lineal | Poleas con correa | Mecanismos de variación de velocidade

« Anterior | Seguinte »