Máquinas e proxectos técnicos

- Máquinas e proxectos técnicos
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Tipos de mecanismos
    - 2.1.1 Mecanismos simples de transmisión
    - 2.1.2 Mecanismos complexos de transmisión
    - 2.1.3 Mecanismos de transformación
    - 2.1.4 Mecanismos de variación da velocidade. Cálculo da relación de transmisión
  - 2.2 As máquinas simples en aparellos de uso cotián
  - 2.3 Deseño de maquetas de máquinas e mecanismos de transmisión e transformación de movementos
  - 2.4 Motores térmicos e eléctricos
    - 2.4.1 Motores térmicos
    - 2.4.2 Motores eléctricos
  - 2.5 Desenvolvemento de proxectos técnicos
  - 2.6 Xeitos de organización do traballo na empresa. Produción en serie
    - 2.6.1 As empresas
    - 2.6.2 A produción de bens
    - 2.6.3 Sistemas de control de calidade na fabricación de produtos industriais
  - 2.7 Normalización nos produtos industriais
    - 2.7.1 ﻿Normalización e certificación
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionario
  - 6.1. Solucións das actividades propostas
  - 6.2. Solucións das actividades complementarias
  - 6.3. Solucións dos exercicios de autoavaliación
- 7 . Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.5 Desenvolvemento de proxectos técnicos

O proceso de creación dun proxecto técnico, desde a súa concepción ata a construción definitiva do obxecto para o que se desenvolve o proxecto, é unha tarefa complexa que require seguir un determinado método para a levar a cabo.

Método de proxecto

O método de proxecto é un conxunto de accións, organizadas en etapas, encamiñadas á procura dunha solución ao problema técnico que se presenta. As etapas do método son: presentación do problema; procura de información; deseño e elección; planificación, construción, avaliación e divulgación.

- Presentación do problema. Débese identificar o problema e analizalo para saber se pode ter solución. Tamén se deben especificar as condicións iniciais que debe reunir o proxecto técnico para cumprir a solución.
- Procura de información. Utilizar fontes de información (orais, escritas, etc.) que axuden no proceso creativo.
- Deseño e elección. Para chegar a unha solución hai que desenvolver o maior número posible de ideas e seleccionar a máis acaída. A idea seleccionada debe representarse graficamente mediante debuxos e instrucións escritas normalizadas que faciliten a súa comprensión.
- Planificación. Antes de comezar a execución do proxecto cómpre confeccionar unha folla de construción que, xunto coa representación gráfica, sirva de guía para a construción do obxecto. A folla de construción debe de recoller os materiais, as ferramentas e os útiles necesarios, e as operacións que cumpra desenvolver.
- Construción. É o procedemento que permite levar á realidade a idea seleccionada. Require o coñecemento dos materiais, as ferramentas e os útiles empregados, así como das técnicas de traballo e dos riscos e as precaucións que leva consigo o procedemento.
- Avaliación. O obxecto construído debe pasar probas de calidade en que se comprobe se cumpre o cometido para o que se deseñou. Para a avaliación cómpre confeccionar unha folla de avaliación que recolla o grao de cumprimento das especificacións iniciais, as posibles modificacións de deseño, o funcionamento, a idoneidade dos materiais empregados e unha valoración do propio traballo.
- Divulgación e comercialización. Realízase mediante informes técnicos que abranguen os documentos elaborados ao longo do método do proxecto (especificacións iniciais, fontes utilizadas, ideas analizadas, representacións gráficas, follas de construción e avaliación, etc.).

### Actividades propostas

S20. Elabore un informe que recolla as etapas do método de proxecto para un obxecto simple, como a vasoira, o bolígrafo ou a cadeira.

### Retroalimentación

Vasoira.

- Presentación do problema: como se pode recoller a sucidade do chan dunha forma doada e efectiva?

- Procura de información: hai algún obxecto que fai este labor?, en caso afirmativo, pódese mellorar? Que características debe de cumprir? Especificacións do obxecto.

- Deseño: investígase a capacidade de recoller a sucidade con diversos materiais (ramas, tecidos, etc.); investígase o xeito máis doado de recoller a sucidade (posición do corpo, tipos de movementos, etc.); en función do anterior investígase o tamaño e a forma do obxecto.

- Elección: baseándose nos estudos de deseño e na oportunidade para a construción do obxecto (materiais accesibles, económicos e doados de traballar) faise a elección do deseño máis axeitado.

- Planificación: procura de materiais, ferramentas, instalacións, operarios, etc.

- Construción.

- Avaliación: cumpre o obxecto coas especificacións establecidas?, pódese mellorar?

- Divulgación e comercialización.

« Anterior | Seguinte »