Máquinas e proxectos técnicos

- Máquinas e proxectos técnicos
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Tipos de mecanismos
    - 2.1.1 Mecanismos simples de transmisión
    - 2.1.2 Mecanismos complexos de transmisión
    - 2.1.3 Mecanismos de transformación
    - 2.1.4 Mecanismos de variación da velocidade. Cálculo da relación de transmisión
  - 2.2 As máquinas simples en aparellos de uso cotián
  - 2.3 Deseño de maquetas de máquinas e mecanismos de transmisión e transformación de movementos
  - 2.4 Motores térmicos e eléctricos
    - 2.4.1 Motores térmicos
    - 2.4.2 Motores eléctricos
  - 2.5 Desenvolvemento de proxectos técnicos
  - 2.6 Xeitos de organización do traballo na empresa. Produción en serie
    - 2.6.1 As empresas
    - 2.6.2 A produción de bens
    - 2.6.3 Sistemas de control de calidade na fabricación de produtos industriais
  - 2.7 Normalización nos produtos industriais
    - 2.7.1 ﻿Normalización e certificación
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionario
  - 6.1. Solucións das actividades propostas
  - 6.2. Solucións das actividades complementarias
  - 6.3. Solucións dos exercicios de autoavaliación
- 7 . Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.1.2 Mecanismos complexos de transmisión

### Poleas

Polea fixa
É unha roda fendida que xira arredor dun eixe. Este está suxeito a unha superficie fixa. Pola fenda da polea pásase unha corda ou similar que permite vencer, de forma máis cómoda, unha resistencia (R) ou peso, aplicando unha forza motriz (F). A polea fixa compórtase como unha panca de primeiro xénero, e utilízase para elevar e para baixar cargas con facilidade. Utilízase en pozos, aparellos de musculación ...
| A condición de equilibrio dunha polea fixa é: F = R

Polea móbil
É un conxunto de dúas poleas, unha fixa e outra que pode desprazarse linealmente. A segunda polea compórtase como unha panca de segundo xénero. A forza motriz (F) realizada para vencer a resistencia (R) ou peso dun obxecto redúcese á metade con respecto á polea fixa. Este principio é acumulativo, de xeito que, ao combinar varias poleas móbiles, a forza que cómpre aplicar para vencer unha resistencia continúa diminuíndo proporcionalmente ao número de poleas móbiles do sistema.
| A condición de equilibrio dunha polea móbil é: F = R / 2

Polipasto
. É un tipo especial de combinación de poleas fixas e móbiles. Consta dun número par de poleas e, delas, a metade son fixas, entanto que a outra metade son móbiles. As poleas móbiles e os polipastos empréganse en montacargas, ascensores , etc. | A condición de equilibrio dun polipasto é: F = R / 2n

### Actividade resolta

Que forza teremos que aplicar nunha polea fixa para levantar unha carga de 200 N?

Solución | A condición de equilibrio dunha polea fixa é F = R, é dicir, as poleas simples fixas non producen ningunha vantaxe mecánica pero axudan co manexo das resistencias. A forza necesaria será de 200 N.

S8. Que peso se pode elevar cunha polea móbil ao exercer unha forza de 1000 N?

### Retroalimentación

A condición de equilibrio dunha polea móbil é F = R / 2. Daquela, cunha forza de 1000 N podemos elevar 2000 N de carga.

S9. Observe o debuxo dun polipasto:

Que forza hai que aplicar como mínimo para elevar o obxecto?

Ao aplicarmos unha forza de 30 N, que resistencia poderemos vencer?

Se o polipasto constara de dúas poleas, como se modificarían os cálculos anteriores?

### Retroalimentación

É un polipasto formado por catro poleas. A condición de equilibrio é F = R / 2n sendo n o número de poleas móbiles. F = 50 kg / 22 = 12,5 kg = 122,5 N.

30 N . 22 = 120 N.

a) 25 kg; b) 60 N.

« Anterior | Seguinte »