Construción e instalacións da vivenda

- Construción e instalacións da vivenda
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 O proxecto de construción
    - 2.1.1 Etapas do proxecto
    - 2.1.2 Condicionantes do proxecto de construción
    - 2.1.3 Elementos do proxecto de construción
  - 2.2 Normativa de habitabilidade
  - 2.3 As instalacións da vivenda
    - 2.3.1 Instalación eléctrica
      - 2.3.1.1 Instalación eléctrica da vivenda.
    - 2.3.2 Instalacións de fontanaría e saneamento
    - 2.3.3 Instalacións de climatización
    - 2.3.4 Outras instalacións
  - 2.4 Arquitectura bioclimática
- 3. Resumo de contidos
- 4. Exercicios de autoavaliación
- 5. Glosario
- 6. Bibliografía e recursos
- 7. Documentación para imprimir

« Anterior | Seguinte »

# 2.3.1.1 Instalación eléctrica da vivenda.

### Instalación eléctrica da vivenda

A corrente eléctrica producida nas centrais eléctricas achégase aos puntos de consumo por medio de redes de alta e media tensión. Nas estacións transformadoras existentes nas centrais elévase a tensión da corrente ata 400.000 V para reducir as perdas de enerxía durante o transporte debido ao efecto Joule que se produce nas liñas de distribución.

Ao aproximarse aos puntos de consumo redúcese progresivamente a tensión ata 33.000 V canalizándoa polas liñas repartidoras. Finalmente chega ás vivendas e industrias a través das liñas de derivación individual a unha tensión de 380 V ou 220 V.

A liña de derivación individual está formada por dous cables: un de cor marrón ou negra, chamadofase,que transporta a corrente, e outro de cor azul, chamado neutro. Ademais existe un terceiro cable de cor amarela e verde denominado toma de terra, que conecta as tomas de corrente co cadro xeral e coa toma da instalación e que absorbe calquera fuga eléctrica que se produza nos aparellos |

Antes de chegar á vivenda, a corrente debe pasar polo fusible de protección xeral e o contador, que mide a enerxía consumida (kWh). Logo pasa polo cadro de mando, protección e distribución situado na entrada da vivenda e que está formado polos seguintes elementos:

- Interruptor de control de potencia (ICP). Serve para desconectar automaticamente a instalación cando a suma das potencias eléctricas dos aparellos que están funcionando ao mesmo tempo supera a potencia contratada coa compañía subministradora.

Nas pequenas instalacións eléctricas a potencia contrátase en función da intensidade solicitada en tramos de 5 A. Así, de acordo coa fórmula da potencia eléctrica (P = I·V), unha corrente de 10 A significa unha potencia contratada de 2.200 W (xa que 10 A · 220 V = 2.200 W), 15 A equivalen a 3.300 W, 20 A a 4.400 W, etc.

- Interruptor xeral automático (IGA). Protexe a instalación das sobrecargas e curtocircuítos que se poidan producir neles.

- Interruptor diferencial (ID). Desconecta automaticamente a instalación cando se produce algunha fuga eléctrica nalgún aparello ou nalgún punto da instalación, evitando a posibilidade dun accidente eléctrico.

- Pequenos interruptores automáticos (PIA). Son interruptores que protexen de curtocircuítos ou sobrecargas cada un dos circuítos interiores da vivenda: iluminación, electrodomésticos, cociña, calefacción e outros usos. Cada circuíto dispón do seu propio PIA, e o número total de PIA é igual ao de circuítos eléctricos existentes na vivenda.

  Interruptores automáticos (PIA) | Interruptor diferencial (ID) | Interruptor de control de potencia (ICP)

Para simplificar a representación dos circuítos eléctricos, nos proxectos de construción os elementos represéntanse con símbolos

  Esquema do cadro de mando, protección e distribución dunha vivenda, cos PIA de cada circuíto
  C1: Circuíto de iluminación. C2: Circuíto de tomas de corrente de uso xeral. C3: Circuíto de cociña e forno. | C4.1, C4.2, C4.3: Circuítos de lavadora, lavalouzas e termo eléctricos. C5: Circuíto de tomas de corrente dos cuartos de baño.

  Esquema da instalación eléctrica dunha vivenda

  Precaucións no uso da electricidade
  O uso da electricidade no fogar pode ser perigoso se non se respectan algunhas medidas básicas de seguridade que cómpre ter en conta, como son as seguintes: Desconectar o interruptor xeral no cadro de protección sempre que sexa preciso substituír lámpadas, interruptores, etc. Desconectar, así mesmo, os electrodomésticos antes de proceder á súa limpeza, inspección ou reparación. Comprobar periodicamente o funcionamento do interruptor diferencial situado no cadro xeral de protección premendo o botón de proba. Se non se dispara é porque está estragado e cómpre substituílo. Na cociña as tomas de corrente e os aparellos eléctricos deben estar separados do vertedoiro e nos baños as tomas de forza deben estar situadas polo menos a un metro da bañeira. Antes de pór en marcha un aparello novo, ler o seu libro de instrucións e a placa de características e comprobar a potencia eléctrica do circuíto. Non manipular ningún aparello eléctrico en presenza de humidade no chan, coas mans húmidas nin descalzo. Eliminar todo rastro de humidade e utilizar calzado illante co fondo de goma. Non usar cables pelados sen pezas de conexión, se estas están rotas ou se non fan bo contacto, etc. Non efectuar conexións múltiples nun só enchufe.

  ## Actividade resolta

  Vexamos como interpretar a información don recibo eléctrico dunha vivenda.

    Cal foi o consumo eléctrico realizado durante o período ao que se refire o recibo? En que unidades se mide? | O consumo eléctrico foi de 201 kWh (quilowatts hora)
    O termo chamado facturación por potencia é a cantidade mínima para pagar por dispor de subministración eléctrica, aínda que non exista consumo de enerxía. Cal é a potencia contratada nesta vivenda? Cal é o importe pagado por este concepto e que relación ten coa potencia contratada? | A potencia contratada é de 3,30 kW. O importe pagado por este concepto foi de 10,78 euros. Canto maior é a potencia contratada maior é o importe mensual da facturación por potencia (ambas magnitudes son directamente proporcionais).
    Cal foi o prezo do kWh neste recibo, sen contar os impostos? | O prezo do kWh foi de 0,107994 euros.

S17. Observe o cadro de mando e protección da súa vivenda e comprobe se dispón de todos os elementos descritos nesta unidade

### Retroalimentación

- Resposta persoal.

S18. Todos os electrodomésticos indican a potencia no seu cadro de características. Supoña que nunha vivenda está previsto utilizar os seguintes aparellos simultaneamente: cociña (1.500 W), lavadora (2.000 W), iluminación (500 W) e pequenos electrodomésticos (500 W).

- Que potencia eléctrica mínima debe contratar coa compañía subministradora?

- Se dispón só dunha de 3.300 W, que aparellos non poden funcionar simultaneamente? Que sucedería nese caso?

### Retroalimentación

Que potencia eléctrica mínima debe contratar coa compañía subministradora? | A potencia de todos os aparellos funcionando simultaneamente será: 1 500 W + 2 000 W + 500 W + 500 W = 4 500 W Tendo en conta que as compañías eléctricas soamente asinan contratos para subministrar corrente de intensidade 5 A, 10 A, 15 A, 20 A, etc., e que a diferenza de potencial da corrente doméstica é de 220 V, as potencias máximas serán: 5 A · 220 V = 1 100 W 10 A · 220 V = 2 200 W 15 A · 220 V = 3 300 W 20 A · 220 V = 4 400 W 25 A · 220 V = 5 500 W Daquela, para que todos os aparellos poidan funcionar a un tempo, será preciso contratar unha potencia de 5 500 W, xa que 4 400 W non serían suficientes.
Se dispón só dunha de 3.300 W, que aparellos non poden funcionar simultaneamente? Que sucedería nese caso? | Non poden funcionar simultaneamente a cociña (1 500 W) e a lavadora (2 000 W), xa que a suma das súas potencias é de 3 500 W, o que supera a potencia contratada. Se funcionasen simultaneamente ambos aparellos, ao pouco tempo saltaría automaticamente o limitador de potencia situado no cadro de mando e protección da vivenda.

S19. Por que unha boa tronada pode estragar os electrodomésticos dunha vivenda?

### Retroalimentación

- Porque no caso de caer un raio produciríase unha sobretensión repentina na rede de distribución que podería producir danos nos equipos conectados, xa que chegan ás nosas instalacións buscando un camiño doado para chegar á terra, pasando a través dos fíos condutores e dos equipos conectados a eles.

S20. Investigue o que ocorre no cadro de mando e protección da súa vivenda en cada un dos seguintes casos:

- - Cando se produce un curtocircuíto. Espazos (1):
    JXUwMDBiJXUwMDMyJXUwMDBkJXUwMDE4JXUwMDE1JXUwMDEzJXUwMDlmJXUwMDhjJXUwMDQxJXUwMDQxJXUwMDE0JXUwMDAxJXUwMDFiJXUwMDAyJXUwMDBjJXUwMDE1JXUwMDFkJXUwMDBhJXUwMDAyJXUwMDBjJXUwMDA4JXUwMDBiJXUwMDFhJXUwMDExJXUwMDQ1JXUwMDRmJXUwMDRmJXUwMDQ5JXUwMDA3JXUwMDFhJXUwMDExJXUwMDE3JXUwMDAwJXUwMDA3JXUwMDA1JXUwMDA0JXUwMDFiJXUwMDFkJXUwMDUyJXUwMDQ0JXUwMDBkJXUwMDBmJXUwMDAzJXUwMDE3JXUwMDE3JXUwMDBiJXUwMDBkJXUwMDBhJXUwMDA4JXUwMDBkJXUwMDQy

  - Se se excede a potencia contratada. Espazos (2):
    JXUwMDBiJXUwMDMyJXUwMDBkJXUwMDE4JXUwMDE1JXUwMDEzJXUwMDlmJXUwMDhjJXUwMDQxJXUwMDQxJXUwMDE0JXUwMDAxJXUwMDFiJXUwMDAyJXUwMDBjJXUwMDE1JXUwMDFkJXUwMDBhJXUwMDAyJXUwMDBjJXUwMDA4JXUwMDBiJXUwMDFhJXUwMDExJXUwMDQ1JXUwMDRmJXUwMDRmJXUwMDQ5JXUwMDA3JXUwMDFhJXUwMDExJXUwMDE3JXUwMDAwJXUwMDA3JXUwMDA1JXUwMDA0JXUwMDFiJXUwMDFkJXUwMDUyJXUwMDQ0JXUwMDAxJXUwMDQ1JXUwMDQzJXUwMDBjJXUwMDAxJXUwMDFhJXUwMDA2JXUwMDFkJXUwMDAzJXUwMDRjJXUwMDQ0JXUwMDAxJXUwMDQ1JXUwMDUwJXUwMDFmJXUwMDFiJXUwMDExJXUwMDBiJXUwMDBkJXUwMDBhJXUwMDA4JXUwMDRm

  - Ao fundirse unha lámpada. Espazos (3):

  - Se por erro tocamos un cable coa man. Espazos (4):
    JXUwMDBiJXUwMDMyJXUwMDBkJXUwMDE4JXUwMDE1JXUwMDEzJXUwMDlmJXUwMDhjJXUwMDQxJXUwMDQxJXUwMDE0JXUwMDAxJXUwMDFiJXUwMDAyJXUwMDBjJXUwMDE1JXUwMDFkJXUwMDBhJXUwMDAyJXUwMDBjJXUwMDA4JXUwMDBiJXUwMDFhJXUwMDExJXUwMDQ1JXUwMDRmJXUwMDRmJXUwMDQ5JXUwMDA3JXUwMDFhJXUwMDExJXUwMDE3JXUwMDAwJXUwMDA3JXUwMDA1JXUwMDA0JXUwMDFiJXUwMDFkJXUwMDUyJXUwMDQ0JXUwMDBkJXUwMDBmJXUwMDAzJXUwMDE3JXUwMDE3JXUwMDBiJXUwMDBkJXUwMDBhJXUwMDA4JXUwMDBkJXUwMDQy

Habilitar JavaScript

- - Cando se produce un curtocircuíto. Saltaría automaticamente o interruptor diferencial.

  - Se se excede a potencia contratada. Saltaría automaticamente o interruptor de control de potencia.

  - Ao fundirse unha lámpada. Saltaría o pequeno interruptor automático do circuíto de iluminación correspondente

  - Se por erro tocamos un cable coa man. Saltaría automaticamente o interruptor diferencial.

S21. Repare no gráfico de historial de consumo incluído no mesmo recibo e responda ás cuestións:

- - Cales foron os períodos nos que se rexistrou un maior consumo de electricidade? E os de menor consumo?

  - Segundo os datos do recibo, cal foi o consumo medio no último ano en EUR/día?

### Retroalimentación

- Os períodos de maior consumo foron os meses de maio e xuño, e novembro e decembro. Os de menor consumo foron os meses de xullo e agosto, e setembro e outubro.
- O consumo medio durante o último ano foi de 1,63 €/día.

S22. Observe o plano do esquema da instalación eléctrica dunha vivenda e, consultando a táboa de símbolos eléctricos, localice no plano os seguintes elementos:

- - Cadro xeral de protección e distribución.
  - Tomas de teléfono.
  - Tomas de TV/FM.
  - Puntos de luz.

### Retroalimentación

- Resposta persoal.

S23. Cal é a función do interruptor diferencial situado no cadro de mando, protección e distribución? Comprobe o correcto funcionamento do ID da súa vivenda premendo o botón de proba.

### Retroalimentación

| A función do interruptor diferencial é desconectar automaticamente a instalación eléctrica da rede de subministración no caso de que se produza algunha fuga de corrente por mal funcionamento dalgún aparello ou pola manipulación da instalación, evitando así a posibilidade dun accidente eléctrico con danos aos equipos ou ás persoas. O botón de proba é semellante ao da figura da esquerda, aínda que depende da marca e modelo do aparello.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »