Máquinas e proxectos técnicos

- Máquinas e proxectos técnicos
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Tipos de mecanismos
    - 2.1.1 Mecanismos simples de transmisión
    - 2.1.2 Mecanismos complexos de transmisión
    - 2.1.3 Mecanismos de transformación
    - 2.1.4 Mecanismos de variación da velocidade. Cálculo da relación de transmisión
  - 2.2 As máquinas simples en aparellos de uso cotián
  - 2.3 Deseño de maquetas de máquinas e mecanismos de transmisión e transformación de movementos
  - 2.4 Motores térmicos e eléctricos
    - 2.4.1 Motores térmicos
    - 2.4.2 Motores eléctricos
  - 2.5 Desenvolvemento de proxectos técnicos
  - 2.6 Xeitos de organización do traballo na empresa. Produción en serie
    - 2.6.1 As empresas
    - 2.6.2 A produción de bens
    - 2.6.3 Sistemas de control de calidade na fabricación de produtos industriais
  - 2.7 Normalización nos produtos industriais
    - 2.7.1 ﻿Normalización e certificación
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionario
  - 6.1. Solucións das actividades propostas
  - 6.2. Solucións das actividades complementarias
  - 6.3. Solucións dos exercicios de autoavaliación
- 7 . Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.6.2 A produción de bens

O proceso de produción de obxectos e, en xeral, de bens de consumo, en síntese, parte das materias primas, utiliza diferentes medios de transformación, lévase a cabo por medio da actividade humana e conduce á obtención dun produto final.

Tipos de produción

- Artesanía: abrangue técnicas sinxelas de elaboración, manuais ou con ferramenta simple, a partir de materiais naturais ou de doada obtención. Fana en pequenos talleres un ou uns poucos operarios, que realizan todas as operacións da produción. Elabóranse poucas unidades e cada peza é única.
- Industria: abrangue técnicas moi complexas, aplicadas a calquera material (naturais, artificiais ou manufacturados) realizadas mediante máquinas-ferramenta, co conseguinte aumento da produción. Lévase a cabo en fábricas e todos os obxectos son iguais. Na actualidade a produción industrial realízase mediante a produción en serie de produtos.

Produción en serie

É o sistema de produción de bens en grandes cantidades, usando deseños estándar e cadeas de montaxe en que cada traballador ou grupo se ocupa dun aspecto ou dunha tarefa determinada do proceso de produción. Búscase construír un número de obxectos suficiente para abaratar o prezo de custo e poder ofrecelos ao mercado dentro de marxes competitivas.

Na cadea de montaxe o produto é fabricado paso a paso, á medida que vai avanzando constantemente entre os obreiros e as máquinas-ferramenta.

Empresa e mercado

A grandes trazos, no funcionamento dunha empresa hai que distinguir:

- Dirección. Inclúense as funcións relacionadas cos obxectivos da empresa e o modo de alcanzalos mediante a toma de decisións.
- Produción. Conxunto de actividades relacionadas co proceso de produción de bens.
- Comercialización. Inclúe a distribución dos produtos, publicidade, servizo posvenda ...
- Loxística. Encárgase da coordinación e do apoio ao resto das funcións, desde os estudos de mercado e o desenvolvemento de novos produtos, ata tarefas de organización de recursos humanos e materiais.

S25. Observe os obxectos presentes na súa aula. Analíceos e sinale se se produciron de xeito artesanal ou industrial.

### Retroalimentación

Resposta aberta. Normalmente deberíase atopar que a maioría dos obxectos dunha aula estean fabricados de forma industrial.

« Anterior | Seguinte »