A Terra en continua evolución

- A Terra en continua evolución
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de actividades
  - 2.1 Procesos xeolóxicos externos
    - 2.1.1 A enerxía do Sol
    - 2.1.2 Axentes xeolóxicos externos
    - 2.1.3 Procesos xeolóxicos externos
  - 2.2 Procesos xeolóxicos internos
    - 2.2.1 A enerxía do interior da Terra
    - 2.2.2 Estrutura da Terra
    - 2.2.3 Axentes xeolóxicos internos
    - 2.2.4 Procesos xeolóxicos internos. Dinámica litosférica
  - 2.3 O ciclo das rochas
  - 2.4 Os seres vivos e a paisaxe
    - 2.4.1 Os ecosistemas e as interaccións neles
    - 2.4.2 Relacións tróficas nos ecosistemas
  - 2.5 As especies cambian no tempo: evolución
    - 2.5.1 Os fósiles
    - 2.5.2 Probas da evolución
    - 2.5.3 Teorías evolucionistas
- 3. Resumo de contidos
- 4. Actividades complementarias
- 5. Exercicios de autoavaliación
- 6. Glosario
- 7. Bibliografía e recursos
  - 7.1 Sobre ecoloxía
  - 7.2 Sobre evolución
- 8. Documentación para imprimir

« Anterior | Seguinte »

# 2.5.2 Probas da evolución

As probas da evolución están baseadas en diversas disciplinas:

- Paleontoloxía. Permite reconstruír a historia evolutiva dunha especie a partir dun antepasado común, mediante formas fósiles intermedias.
- Anatomía comparada. Consiste en comparar a forma corporal de especies distintas, atopando indicios anatómicos dun antepasado común respecto ao que variaron ao longo do tempo.
- Embrioloxía. Fundaméntase en que todos os vertebrados, nos seus primeiros estadios embrionarios, son moi semellantes entre si. Deste xeito, o desenvolvemento embrionario reflicte o desenvolvemento evolutivo.
- Bioloxía molecular. Todos os seres vivos presentan uniformidade na composición química e no metabolismo celular. Canto máis próximas evolutivamente sexan dúas especies maior similitude terán a nivel molecular.

### Actividade resolta

Procure información sobre os órganos homólogos e indique algún exemplo. Que proban?

  Solución | Denomínanse órganos homólogos aqueles que teñan unha orixe común, malia poderen na actualidade unha función distinta. É o caso das ás das aves, as patas anteriores dos mamíferos e as aletas dos golfiños: todos eles evolucionaron a partir dun antepasado común, por iso manteñen unha estrutura anatómica similar. É unha proba do grupo da anatomía comparada.

### Actividades propostas

S20. Xustifique as características que debe ter un fósil guía.

### Retroalimentación

- - Estes fósiles pertencen a seres vivos moi abundantes e cunha ampla distribución nun determinado tempo xeolóxico. Ademais, caracterízanse por teren unha evolución e extinción moi rápida, por iso se empregan para delimitar a idade dos sedimentos onde se atopan.

S21. O Archaeopteryx é un fósil dun ave primitiva con características de réptil. Que demostra este fósil? A que grupo pertence este tipo de probas?

### Retroalimentación

- - Este fósil con características propias das aves (plumas, pico ...) e dos réptiles (escamas, dentes ...) demostra que as aves evolucionaron a partir dos réptiles, que son máis primitivos.
  - Trátase dunha proba paleontolóxica.

S22. A porcentaxe de secuencias de aminoácidos (compoñentes das proteínas) de distintas especies idénticas á dunha das cadeas da hemoglobina humana son: lamprea 14 %; ra 54 %; galiña 69 %; rato 87 % e macaco 95 %. Que demostra isto? A que grupo pertence este tipo de probas?

### Retroalimentación

- - Demostra o grao de parentesco evolutivo entre estas especies, sendo o macaco máis próximo evolutivamente ao rato que á galiña, pero máis afastado da ra e moito máis afastado evolutivamente da lamprea.Situariámolos na seguinte orde evolutiva: lamprea, ra, galiña, rato e macaco.
  - Trátase dunha proba evolutiva procedente da bioloxía molecular.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »